Fejlec_uj_Habis_L

**Eger Megyei Jogú Város Önkormányzata Közgy**ű**lésének**

**rendelettervezete**

**a helyi kitüntetések, díjak, elismer**ő **címek**

**alapításáról és adományozásáról szóló**

**38/2011. (X. 28.) önkormányzati rendelet módosításáról**

**Tisztelt Közgyűlés!**

A helyi kitüntetések, díjak, elismerő címek alapításáról és adományozásáról szóló rendeletet az áprilisi Közgyűlés módosította, beépítve az elismerések sorába a „Hibay Károly Emlékgyűrű”-t, és a „Dobó kardja” kitüntetést.

A rendelet szerint - 2011 óta - a díszpolgári címet minden évben az augusztus 20-i ünnepségen adjuk át annak, akit a Közgyűlés arra érdemesnek minősít.

Javasolom, hogy a díszpolgári cím adományozását a rendelet a jövőben ne kösse kizárólag augusztus 20-hoz, hanem egy-egy konkrét esetben az adományozás indokául szolgáló esemény bekövetkezte, vagy jelentős teljesítmény elérése alkalmával is át lehessen adni, ne kelljen akár hónapokat várni a cím átadásával. Ezen túlmenően a jövőben továbbra is megmarad a rendelet 17.§ (1) bek. d) pontja alapján augusztus 20. napján a díszpolgári cím adományozása.

A rendelet 4.§ (3) bekezdése jelenleg a szociális gondoskodás és a gyermekjólét és gyermekvédelem területén kiemelkedő vagy tartósan magas színvonalú tevékenységet végző szakembernek évente *kettő* „Pro Agria” szakmai díj adományozását tesz lehetővé. Egy korábbi rendeletmódosítás alkalmával a szociális gondoskodás és a gyermekjólét és gyermekvédelem területén nyújtott „Pro Agria” szakmai díjat összevontuk. A cél akkor az volt, hogy a díjból évente egyet adjunk. Ennek ellenére a rendeletben technikai hiba folytán nem javítottuk a kettőt egyre. Ez csak rendeletmódosítással orvosolható.

Kérem a Tisztelt Közgyűléstől a rendelet-tervezet elfogadását.

Eger, 2016. június 09.

***Habis László***

**Eger Megyei Jogú Város Önkormányzata Közgy**ű**lésének**

**rendelettervezete**

**a helyi kitüntetések, díjak, elismer**ő **címek**

**alapításáról és adományozásáról szóló**

**38/2011. (X. 28) önkormányzati rendelet módosításáról**

Eger Megyei Jogú Város Önkormányzat Közgyűlése Magyarország helyi önkormányzatairól szóló 2011. évi CLXXXIX törvény 13. § (1) bekezdés 8. pontjára tekintettel, és Magyarország címerének és zászlajának használatáról, valamint állami kitüntetéseiről szóló 2011. évi CCII. törvény 24. § (9) bekezdésében kapott felhatalmazás alapján a következő rendeletet alkotja:

**Módosuló rendelkezések**

**1.§**

**A rendelet 4. § (3) bekezdése helyébe a következő rendelkezés lép:**

4.§ *(3) „Pro Agria” szakmai díj adományozható a szociális gondoskodás és a gyermekjólét és gyermekvédelem területén kiemelkedő vagy tartósan magas színvonalú tevékenységet végző szakembernek. A díjból évente* ***1*** *adományozható.*

**2.§**

**A rendelet 17. § (1) bekezdés f) pontja helyébe a következő rendelkezés lép:**

*17.§ (1) bek. f)* ***a Díszpolgári cím****, a „Pro Agria“ egyéb szakmai díjak, a Polgármesteri Elismerés, a „Kiváló Munkáért“ kitüntetés esetén az adott ágazat kitüntetéseivel együtt, vagy augusztus 20-án, vagy az elismerés odaítélésekor,*

**Záró rendelkezések**

**3.§**

(1) Jelen rendelet a kihirdetését követő napon lép hatályba és az azt követő napon hatályát veszti.

**Habis László Dr. Kovács Luca**

polgármester jegyző